**LATVIJAS SPORTA PEDAGOĢIJAS AKADĒMIJA**

|  |  |  |
| --- | --- | --- |
| |  | | --- | | APSTIPRINU  LSPA Padomes priekšsēdētāja  \_\_\_\_\_\_\_\_\_\_\_\_\_\_\_ S.Rozenštoka  2022.gada 9.maijā, protokols Nr. 3 | | **APSTIPRINU**  LSPA Senāta priekšsēdētājs  \_\_\_\_\_\_\_\_\_\_\_\_\_\_\_ prof. U.Grāvītis  2022.gada 5.maijā,  Protokols Nr. 11  Izskatīts un akceptēts LSPA Padomes sēdē  2022.gada 2.maijā, protokols Nr. 2  Apstiprināts Senāta sēdē 2022.gada 3.martā,  protokols Nr. 9 |

*Izstrādāts saskaņā ar*

*Augstskolu likuma 13.panta ceturto daļu*

*un Augstskolu likuma Pārejas noteikumu 63.punktu*

**LSPA Satversmes sapulces vēlēšanu komisijas un**

**vēlēšanu norises nolikums**

**I Vispārīgie noteikumi**

1. Latvijas Sporta pedagoģijas akadēmijas (LSPA) Satversmes sapulces vēlēšanu komisijas un vēlēšanu norises nolikums, turpmāk tekstā – Nolikums, nosaka Satversmes sapulces sastāva ievēlēšanas un izveidošanas noteikumus, kā arī Satversmes sapulces vēlēšanu komisijas, turpmāk tekstā – Komisija, izveidi un darbību.
2. Nolikuma izdošanas nepieciešamība izriet no Augstskolu likuma 13.panta ceturtās daļas[[1]](#footnote-1) un Pārejas noteikumu 63.punkta.

**II Satversmes sapulces sastāvs**

1. Satversmes sapulcē kopā ir 60 (sešdesmit) dalībnieki, no kuriem 36 (trīsdesmit seši) ir akadēmiskā personāla[[2]](#footnote-2) pārstāvji, 12 (divpadsmit) ir studējošo pārstāvji un 12 (divpadsmit) ir vispārējā personāla[[3]](#footnote-3) pārstāvji.
2. Satversmes sapulces dalībniekus uz trīs gadiem, aizklāti balsojot un ievērojot šajā Nolikumā noteikto, ievēlē akadēmiskais personāls, studējošie un vispārējais personāls.
3. Akadēmiskā personāla pārstāvjus Satversmes sapulcē ievēlē akadēmiskais personāls, vispārējā personāla pārstāvjus – vispārējais personāls, bet studējošo pārstāvju ievēlēšanu organizē LSPA Studējošo pašpārvalde.
4. Satversmes sapulcē var tikt ievēlēti arī citu LSPA pārvaldes orgānu[[4]](#footnote-4) dalībnieki, izņemot LSPA padomes locekļus.
5. Ievēlēts Satversmes sapulces loceklis zaudē šo amatu, ja:
   1. pats nolemj amatu atstāt. Šādā gadījumā Satversmes sapulces loceklis iesniedz iesniegumu Satversmes sapulces priekšsēdētājam;
   2. pārtrauc darba attiecības LSPA vai saglabā darba attiecības, taču zaudē atbilstību tai personāla grupai, no kuras tika ievēlēts. Šādā gadījumā LSPA personāla vadības speciālists, kurš organizē un koordinē LSPA nodarbinātības noformēšanu, nekavējoties informē Komisiju;
   3. Vēlēšanu kopa[[5]](#footnote-5), kas personu ievēlēja, turpmāk tekstā – Vēlēšanu kopa, nolemj personu atsaukt no Satversmes sapulces locekļa amata. Šādā gadījumā Vēlēšanu kopa iesniedz Komisijā iesniegumu, tam pievienojot lēmumu, kas apstiprina Vēlēšanu kopas vairākuma pieņemto lēmumu. Ierosinājumu Vēlēšanu kopai par Satversmes sapulces locekļa atsaukšanu šī punkta kārtībā var izteikt arī Satversmes sapulces priekšsēdētājs, ja Satversmes sapulces loceklis savā darbībā ir pārkāpis likumu vai ir būtiski apdraudēta viņa reputācija un tas var kaitēt Akadēmijas darbībai;
   4. kļūst par LSPA padomes locekli;
   5. kā studējošais zaudē studējošā statusu. Jauna studējošā izvirzīšanu Satversmes sapulces locekļa amatam organizē Studējošo pašpārvalde.
6. Pēc informācijas saņemšanas par Satversmes sapulces locekļa no akadēmiskā vai vispārējā personāla loka amata zaudēšanu Komisija Satversmes sapulces locekļa statusu piešķir citam darbiniekam. Statusa piešķiršanu Komisija veic šādā kārtībā:
   1. par jauno Satversmes sapulces dalībnieku Komisija atbilstoši saņemto balsu skaitam vēlēšanās ieceļ nākošo pretendentu no tās pašas Vēlēšanu kopas, kurš joprojām atbilst šai pašai personāla kopai un vēlas kļūt par Satversmes sapulces locekli;
   2. ja nākošo pretendentu šajā Vēlēšanu kopā Komisijai neizdodas atlasīt, Komisija izvēlas šīs personāla grupas (akadēmiskais vai vispārējais personāls) nākošo atbilstošo pretendentu saskaņā ar vēlēšanu rezultātiem no citas Vēlēšanu kopas. Vēlēšanu kopas izvēle šādā gadījumā ietilpst Komisijas kompetencē. Izvēloties vēlēšanu kopu, Komisija nodrošina atbilstību Augstskolu likuma 13. panta 5. daļas prasībām;
   3. ja nākošo pretendentu šajā personāla grupā neizdodas atlasīt arī Nolikuma 8.2.punkta kārtībā, Komisija izsludina papildus vēlēšanas šajā personāla grupā, rosinot pieteikties pretendentus un sekojoši pašai Komisijai ievēlot jaunu Satversmes sapulces dalībnieku.
7. Jaunā Satversmes sapulces locekļa, kurš ir stājies cita Satversmes sapulces locekļa vietā, pilnvaru termiņš tiek noteikts uz atlikušo laiku līdz attiecīgās Satversmes sapulces sasaukuma beigām.
8. Akadēmiskā un vispārējā personāla pārstāvis iegūst Satversmes sapulces locekļa amatu un zaudē to uz Komisijas lēmuma pamata. Pēc vēlēšanām šāds lēmums ir lēmums, ar kuru Komisija apstiprina vēlēšanu rezultātus.
9. Studējošais iegūst Satversmes sapulces locekļa amatu un zaudē to uz Studējošo pašpārvaldes attiecīga lēmuma pamata. Studējošo pašpārvalde uztur aktuālo sarakstu ar studējošajiem, kuri ir Satversmes sapulces locekļi, un formāli iesniedz šo sarakstu, kā arī operatīvi informē par jebkādām izmaiņām sarakstā arī Komisiju.
10. Par studējošo pārstāvju atbilstības kritērijiem un vēlēšanu kārtību lemj Studējošo pašpārvalde. Studējošo pašpārvalde arī nodrošina, ka vēlēšanas ir notikušas un saraksts ar ievēlētajiem studējošajiem ir iesniegts Komisijā vismaz 1 (vienu) nedēļu pirms jaunā Satversmes sapulces sastāva pilnvaru sākuma.

**III Komisijas izveidošana un sastāvs**

1. Komisiju izveido ar Senāta lēmumu, ieceļot arī Komisijas priekšsēdētāju, priekšsēdētāja vietnieku un sekretāru. Izmaiņas Komisijas sastāvā, ja tādas nepieciešamas, veic ar Senāta lēmumu.
2. Komisiju izveido kā pastāvīgi funkcionējošu koleģiālu institūciju.
3. Komisijā ietilpst 5 (pieci) locekļi, no kuriem 3 (trīs) ir no akadēmiskā personāla loka, 1 (viens) ir no studējošo loka un 1 (viens) ir no vispārējā personāla loka. Studējošo pārstāvjus darbam Komisijā izvirza Studējošo pašpārvalde.
4. Komisijas sastāvā var tikt iekļauts ikviens personāla pārstāvis, izņemot LSPA padomes locekļus, rektoru un prorektorus.
5. Darbu Komisijā tās locekļiem uzskaita un ieskaita paveiktā darba apjomā LSPA noteiktajā kārtībā.

**IV Komisijas kompetence un pienākumi**

1. Komisijas kompetencē ietilpst visi jautājumi, kas ir saistīti ar Satversmes sapulces vēlēšanām un sastāva pilnvērtīgu nokomplektēšanu.
2. Komisijas pienākumi ir:
   1. uzsākt jauna Satversmes sapulces vēlēšanu procesa organizēšanu ne agrāk kā 3 (trīs) mēnešus un ne vēlāk kā 1 (vienu) mēnesi līdz līdzšinējā Satversmes sapulces sasaukuma termiņa beigām;
   2. izvērtējot aktuālo LSPA struktūrshēmu, kā arī personāla struktūru un skaitu, definēt Vēlēšanu kopu sadales algoritmu, izveidot Vēlēšanu kopas un konkrēti sadalīt ievēlamo pārstāvju skaita kvotas starp akadēmiskām un administratīvām struktūrvienībām, un akadēmisko un vispārējo personālu pa Vēlēšanu kopām. Sadales ietvaros Komisija ievēro, ka:
3. sadales mērķis ir nodrošināt iespēju ikvienam personāla pārstāvim piedalīties sava pārstāvja(-u) ievēlēšanā Satversmes sapulcē;
4. vienā Vēlēšanu kopā var ietilpt gan viena liela, gan vairākas mazākas struktūrvienības vai personāla kopības;
5. par akadēmiskā personāla pārstāvjiem Satversmes sapulcē vēlē tikai akadēmiskais personāls, par vispārējā personāla pārstāvjiem vēlē tikai vispārējais personāls;
6. ja persona ieņem LSPA gan akadēmisko, gan vispārējo amatu, tad personu iekļauj (gan kā vēlētāju, gan kā pretendentu) tajā personāla grupā, kurai atbilst darbinieka pamatdarbs, bet, ja pamatdarbs nav nošķirams kā akadēmiskais vai kā vispārējais amats (piemēram, kombinētais amats), tad personu iekļauj akadēmiskā personāla grupā.
   1. noteikt kandidātu pieteikšanās un izvirzīšanas kārtību Vēlēšanu kopās pretendēšanai uz ievēlēšanu Satversmes sapulcē. Viena persona drīkst kandidēt uz ievēlēšanu tikai vienā Vēlēšanu kopā – tajā, kurā persona pati ietilpst kā vēlētājs. Kandidējošai personai ir tiesības arī pašai piedalīties balsošanā;
   2. noteikt vēlēšanu norises kārtību Vēlēšanu kopās;
   3. noteikt kārtojamās lietvedības aspektus Vēlēšanu kopās, lai nodrošinātu, ka pilnvērtīgi dokumentēta un saglabāta ir gan vēlēšanu norise, gan rezultāti, tajā skaitā pretendenti sarindoti pēc saņemto balsu skaita;
   4. nodrošināt informatīvo atbalstu gan Vēlēšanu kopās, gan ikvienam citam interesentam no LSPA saistībā ar Satversmes sapulces vēlēšanām un izmaiņām Satversmes sapulces sastāvā pēc vēlēšanām;
   5. noteikt, ka vēlēšanas atsevišķās vai visās Vēlēšanu kopās var organizēt attālināti, ja no LSPA IT speciālistiem ir gūts apstiprinājums, ka ir pieejami tehniski un digitālie rīki, ar kuriem nodrošināmas korektas vēlēšanas, t.sk. precīzi fiksējami rezultāti un par katru kandidātu nodoto balsu skaits;
   6. organizēt vēlēšanas Vēlēšanu kopās. Komisija var nolemt, ka vēlēšanas atsevišķās vai visās Vēlēšanu kopās vada vai vismaz protokolē un kārto lietvedību atsevišķi Komisijas locekļi, vai arī deleģēt šo funkciju pilnībā pašām Vēlēšanu kopām. Šādā gadījumā Komisija nodrošina uzraudzību pār vēlēšanu norisi, tās dokumentēšanu un lietvedības kārtošanu Vēlēšanu kopās;
   7. vēlēšanu ietvaros nodrošināt, ka gan pretendenti, gan vēlētāji atbilst noteiktajai personāla grupai vēlēšanu dienā;
   8. apstiprināt Satversmes sapulces vēlēšanu rezultātus;
   9. noteikt ievēlētās Satversmes sapulces pilnvaru precīzu sākuma un beigu datumu;
   10. par Satversmes sapulces locekļa amata iegūšanu informēt LSPA personāla vadības speciālistu, kurš organizē un koordinē LSPA nodarbinātības noformēšanu, norādot arī personāla grupu, no kuras persona ir ievēlēta (akadēmiskais vai vispārējais personāls). LSPA personāla vadības speciālists, kurš organizē un koordinē LSPA nodarbinātības noformēšanu, uztur šo informāciju un, personai zaudējot atbilstību attiecīgajai personāla grupai un līdz ar to arī atbilstību Satversmes sapulces locekļa amatam (Nolikuma 7.2.apakšpunkts), nekavējoties informē Komisiju;
   11. pēc katrām Satversmes sapulces vēlēšanās un rezultātu apstiprināšanas informēt par vēlēšanu norisi un rezultātiem LSPA padomi un rektoru;
   12. lemt par jauna Satversmes sapulces locekļa iecelšanu, ja kāds no līdzšinējiem Satversmes sapulces dalībniekiem jebkāda iemesla dēļ amatu atstāj;
   13. organizēt informācijas apmaiņu ar personāla vadības speciālistu, Studējošo pašpārvaldi un nepieciešamības gadījumā ar citām struktūrvienībām vai darbiniekiem Komisijas kompetences jautājumos;
   14. iesaistīt citas struktūrvienības un darbiniekus viņu kompetenču jomās Komisijas darba atbalstam (piemēram, infrastruktūra, IT, telpu resursi u.c.);
   15. informēt rektoru par konstatētiem sarežģījumiem, pārkāpumiem vai neatbilstībām vēlēšanu vai Satversmes sapulces sastāva nokomplektēšanas procesā;
   16. pieņemt lēmumus un īstenot citus pienākumus un uzdevumus Komisijai noteiktās kompetences ietvaros.

**V Komisijas darba organizācija**

1. Komisijas darbu vada Komisijas priekšsēdētājs, kā arī Komisijas priekšsēdētāja vietnieks priekšsēdētāja prombūtnes laikā vai saskaņā ar priekšsēdētāja sniegto deleģējumu.
2. Par Komisijas darba dokumentēšanu atbild Komisijas priekšsēdētājs un sekretārs.
3. Par sava darba organizāciju Komisija lemj patstāvīgi. Komisija var izstrādāt un apstiprināt savas darbības reglamentu.
4. Komisija var lemt arī par darba īstenošanu attālināti, ja tādā veidā iespējams nodrošināt pilnvērtīgu darba izpildi.
5. Komisijas sēdes ir lemttiesīgas, ja tajās piedalās vairāk kā puse Komisijas locekļu.
6. Komisija pieņem lēmumus ar vienkāršu balsu vairākumu.
7. LSPA vadība sniedz atbalstu Komisijai tās pienākumu izpildē, tajā skaitā iesaistot atbalsta struktūrvienības noteiktu uzdevumu vai funkciju nodrošināšanā.

**VI Citi noteikumi**

1. Citi ar Satversmes sapulci saistīti jautājumi ir noteikti ārējos, kā arī LSPA iekšējos tiesību aktos, bet jautājumos, kuru risinājums neizriet no normatīvajiem aktiem, lēmumus patstāvīgi pieņem Komisija.

LSPA

Dokumenta vēsture:

|  |  |  |  |
| --- | --- | --- | --- |
| Versija | Datums | Izstrādātājs/Papildinātājs | Labojumi / Komentāri |
| 1.0 | 03.03.2022. | Jurists Dāvis Šleija  Zinātniskā sekretāre Irēna Dravniece | Jauns dokuments |

1. Satversmes sapulces vēlēšanu organizēšanai no augstskolas akadēmiskā, vispārējā personāla un studējošo pārstāvjiem tiek izveidota satversmes sapulces vēlēšanu komisija. [Satversmes](https://likumi.lv/ta/id/57980-latvijas-republikas-satversme) sapulces vēlēšanu komisijas izveides nosacījumus un kārtību, skaitlisko sastāvu, pienākumus, kā arī vēlēšanu procesa norises un uzraudzības kārtību regulē augstskolas satversmes sapulces vēlēšanu komisijas nolikums. Šo nolikumu izstrādā augstskolas senāts, bet apstiprina augstskolas senāts un padome” (Augstskolu likuma 13.panta ceturtā daļa); [↑](#footnote-ref-1)
2. Akadēmiskais personāls -  akadēmiskajos amatos ievēlētie darbinieki - profesori, asociētie profesori, docenti, vadošie pētnieki, lektori, pētnieki, asistenti (Augstskolu likuma 26.panta 1.daļas 1.punkts, 27.panta 1.daļa); [↑](#footnote-ref-2)
3. Vispārējais personāls - administratīvais personāls, mācību palīgpersonāls, tehniskais, saimnieciskais un cits personāls, izņemot akadēmisko personālu, tajā skaitā rektors, prorektors, direktors (izpilddirektors), dekāns un citas amatpersonas, kuru pamatfunkcijas ir administratīvais darbs (Augstskolu likuma 26.panta 1.daļas 2.punkts, 43.panta 1.daļa, 2.daļa); [↑](#footnote-ref-3)
4. LSPA pārvaldes orgāni ir LSPA padome, senāts, rektors, kā arī satversmes sapulce un akadēmiskā šķīrējtiesa (Augstskolu likuma 12.panta pirmā daļa); [↑](#footnote-ref-4)
5. Vēlēšanu kopas izveido Komisija saskaņā ar Nolikuma 19.2.apakšpunktu; [↑](#footnote-ref-5)